kardosdrur/scandi-wiki huggingface dataset:
Calogero Vizzini

Calogero Don Calò Vizzini eller bare Don Caló (24. juli 1877 – 10. juli 1954) var en mafiaboss fra Villalba, Italien.

Don Caló var bondesøn, og da han var ung transporterede han korn fra gårdene til møllen i Villalba. I området var der mange kriminelle, og Vizzini indgik en aftale med en af de værste, der hed Paolo Varsalone. Efter det begyndte Vizzini at blande sig ind i kriminalitet, og under 1. verdenskrig solgte han stjålne heste og kreaturer til hæren. Vizzini begyndte sammen med andre mafialedere at købe jord af nogen af det lokale aristokrati. Vizzini overlevede Moris' kamp mod mafiaen, men han mistede noget af sin magt. Under 2. verdenskrig samarbejdede han med de allierede styrker, og han blev udnævnt til æres oberst af amerikanerne. Hans idé om at gøre Sicilien til en amerikansk delstat lykkedes ikke for ham. Vizzini blev den mest respekterede mafialeder nogensinde, og hans begravelse var den største på Sicilien.

Mafiamedlemmer
Personer fra Italien
Vito Cascio Ferro

Vito Cascio Ferro (22. januar 1862 – 1943), også kaldet Don Vito, var leder af den sicilianske mafia i mange år. Cascio blev født i Palermo i 1862 på Baron Ingleses gods. Han blev forvalter for baronen, og for en rig politiker og forretningsmand kaldet Domenico De Michele Farrantelli. Cascio blev en meget respekteret mafioso, da han rejste til New York, for at undervise "Den Sorte Hånd" i afpresning. I 1903 blev han anholdt af Joe Petrosino i en drabssag. Cascio blev dog ikke dømt, og vendte tilbage til Sicilien. I 1909 blev Joe Petrosino myrdet i Palermo, da han besøgte Sicilien. Cascio blev igen anholdt, men blev ikke dømt, fordi Farrantelli gav ham et alibi. Cascio hævdede dog selv, at han havde myrdet Joe Petrosino, da det gav ham prestige og lederskabet i Palermos mafia. Cascio blev anholdt 69 gange, men blev altid løsladt. I 1927 blev Cesare Mori udpeget til projektet om at udslette mafiaen, han fik fat i Cascio og Cascio blev idømt 50 års fængsel. Cascio døde i fængslet i Palermo, under et allieret bombardement. Cascio Ferro blev den første Capo di tutti capi, der betyder bosserne boss i den sicilianske mafia. Han lagde også grundlaget for den amerikanske mafia.

Mafiamedlemmer
Personer fra Palermo
Thomas Hancock

Thomas Hancock er navnet på flere forskellige personer:
 Thomas Hancock (købmand) (17. juli 1703 - 1. august 1764) fra Boston, onkel til John Hancock.
 Thomas Hancock (opfinder) (8. maj 1786 – 26. marts 1865) fra Marlborough, som den 21. november 1843 tog patent på vulkaniseret gummi.
 Thomas Hancock (soldat) (juli 1823 – 12. marts 1871) fra Kensington, som modtog Victoriakorset.

Se også 
 Hancock
Rumæniens præsidentvalg 1996

Rumæniens præsidentvalg 1996 fandt sted den 3. november 1996. Da ingen af kandidaterne vandt mere en 50% af stemmerne blev der afholdt en anden valgrunde 17. november. Præsident Ion Iliescu tabte til Emil Constantinescu fra CDR, en alliance af det Kristelig-demokratiske Nationale Bondeparti, nationalliberalerne, og flere små partier.

Valgresultat 

Præsidentvalg 1996
Politiske valg i 1996
Palais du Luxembourg

Palais du Luxembourg er et palads i Paris' 6. arrondissement i parken Jardin du Luxembourg. Paladset huser i dag senatet. Det blev opført for dronning Marie af Medici af Salomon de Brosse. Udsmykningen blev udført af Nicolas Poussin og Philippe de Champaigne. Da paladset stod færdigt, havde Maria af Medici mistet sin magt.

Eksterne henvisninger 

Bygninger, konstruktioner og anlæg i Paris
6. arrondissement
Bad Steben

Bad Steben er en købstad (markt) i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Før den fik titlen Königlich Bayerisches Staatsbad blev byen kaldt Steben og var centrum for minedriften i Frankenwald.

Geografi 
Bad Steben ligger i Naturpark Frankenwald.
Landsbyer og bebyggelser med indbyggertal:
I alt: 3535 indbyggere
(pr. 31. december 2006)

Personligheder 
 Geografen og naturvidenskabsmanden Alexander von Humboldt levede og arbejdede fra 1792 til 1795 i Bad Steben

Eksgterne henvisninger 

 http://www.geschichte-steben.de/ Geschichtsverein Bad Steben

Frankenwald
Nairobi nationalpark

Nairobi nationalpark blev grundlagt i 1946, og ligger 8 kilometer udenfor byen Nairobi i Kenya. Parken omfatter et område på omkring 120 km², hovedsagelig savannelandskab. 

Parkens population af dyr varierer med sæsoner og regntider, men det regnes alligevel med at der er omkring 80 dyrearter og over 500 fuglearter i parken.

Eksterne henvisninger 
 Nairobi National Park – Kenya Wildlife Service  
 Friends of Nairobi National Park 

Nationalparker i Kenya
Etableret i 1946
Nairobi
Rush Hour 2

Rush Hour 2 er en film fra 2001 og den anden film i serien Rush Hour med Jackie Chan og Chris Tucker i hovedrollerne og efterfulgte Rush Hour.

Handling 

Lee (Chan) og Carter (Tucker) tilbringer deres ferie i Hongkong. Den amerikanske ambassade i Hongkong udsættes for en bombeeksplosion, som dræber to personer, der har været i gang med at efterforske en sag om falske pengesedler. Lee er villig til at tage fat i efterforskningen og inddrager Carter i sagen.

Referencer

Eksterne Henvisninger 

Amerikanske film fra 2001
Kampsportsfilm fra USA
Kantonesisksprogede film
Engelsksprogede film
Berg (Oberfranken)

Berg er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den ligger i landskabet Bayerske Vogtland omkring 12 kilometer nordvest for byen Hof.

Geografi 

Kommunen består ud over Berg af 33 landsbyer og bebyggelser:

Historie 
Berg er nævnt første gang 5. april 1322. Som en del af det preußiske fyrstedømme Bayreuth faldt Berg ved Freden i Tilsit i 1807 under fransk herredømme, men blev i 1810 en del af Kongeriget Bayern. Den nuværende kommune blev dannet i 1818.

Eksterne henvisninger
Danmarks undervisningsportal

Danmarks undervisningsportal er en større webportal for elever og lærere i grundskolen (folkeskolen), de gymnasiale uddannelser, erhvervsuddannelserne og seminarierne samt for forældre og andre interesserede i uddannelse og undervisning.

Portalen hed tidligere i perioden 1999-2002: "Elektronisk Mødested for Undervisningsverdenen" deraf navnet "EMU".

Bag EMU.dk står Undervisningsministeriet og UNI-C.

Portalen blev åbnet i 1999. EMU består i dag (maj 2009) af otte universer for de forskellige uddannelsesretninger og derudover ca. 70 websites, der alle kan kendes på den blå bjælke.

For mere information om EMU.dk, Danmarks undervisningsportal, henvises til artiklen EMU.dk

Opdeling af sitet 
Emu.dk er opdelt efter uddannelsesområder, som gør det lettere for de forskellige grupper at søge på sitet. Det er således opdelt:
 Elever i bh.-3. klasse
 Elever i 4.-6. klasse
 Elever i 7.-10. klasse
 Lærere i grundskolen
 Erhvervsuddannelser
 Gymnasiale uddannelser
 Læreruddannelsen
 Voksenuddannelser

I uddannelsesområder kan man finde inspiration til undervisningen, opgaver, hjælp til forskellige fag og meget andet.

For lærere 
Lærere kan følge med i hvad der sker inden for undervisning.
Det er endvidere muligt at finde materiale til forberedelse i et fag eller inden for en række emner som pædagogik, internationalt, it og meget mere.

Om navnet 
Emu skriver selv:
"EMU var oprindeligt et akronym for Elektronisk Markedsplads for Undervisningsmateriale, hvilket senere ændredes til Elektronisk Mødested for Undervisningsverdenen. I dag omtales portalen som EMU – Danmarks undervisningsportal – og portalen har fået sin egen maskot, der er velkendt ude på især folkeskolerne, hvor mange elever følger med i EMUs liv og færden via EMUs blog."

Kilder og Eksterne henvisninger 
 EMU.dk, Danmarks undervisningsportal: http://www.emu.dk
 About EMU: EMU is short for "Danmarks uddannelsesportal" 
 Information om EMUs historie og opgaver 

Undervisningsportal
Undervisningsportal
Ungdomsuddannelser i Danmark
Vridsløselille

Vridsløselille er en bydel i Storkøbenhavn i Albertslund Kommune – oprindelig en landsby. I lighed med Vridsløsemagle er navnet sammensat af de gamle ord writh (vridning) og løsa (engdrag/græsgang) og hentyder til beliggenheden ovenfor engene ved Store Vejleå. Kommunen har .

Navnet refererede oprindelig til landsbyen, der lå som en enklave i Albertslunds vestlige del ikke langt fra grænsen til Høje-Taastrup Kommune, men efterhånden kom det også til at betegne den mere eller mindre spredte bebyggelse, der voksede op omkring Vridsløselille Statsfængsel (1859) og blev således en generaliseret betegnelse for området langs Roskildevej mellem de nuværende Glostrup- og Høje-Taastrup kommuner. Lokalt gik man efterhånden over til at omtale den oprindelige landsby som Gammel Vridsløse (tryk på "Vrids" og rim på 60), men på landkort og i officielle sammenhænge er den stadig kendt som Vridsløselille. Elementet "lille" har tjent til at skelne Vridsløselille fra den nærliggende Vridsløsemagle, hvor "magle" betyder "store".

Vridsløselille er nok især kendt for Statsfængslet i Vridsløselille opført i 1859 som Forbedringshuset på Vridsløselille Mark, og Roskilde Kro, der blev opført ved den nyanlagte Roskildevej i 1772, og som i 1807 var hovedkvarter for Arthur Wellesley i forbindelse med Træskoslaget ved Køge.

Historie 

Vridsløselille var en landsby lige øst for Store Vejleå. I 1682 bestod den af 12 gårde og fire
huse uden jord. Det samlede dyrkede areal udgjorde 476,3 tønder land skyldsat til 154,89 tdr hartkorn.

Da landevejen mellem København og Roskilde blev rettet ud, kom Vridsløselille til at ligge syd for landevejen, mens Roskilde Kro blev flyttet nogle få kilometer mod syd fra den gamle landevej og placeret lige nord for den nye vej klos op ad Store Vejleå.

Da jernbanen blev anlagt mellem København og Roskilde, kom Vridsløselille til at ligge lidt nord for den. Der kom imidlertid ikke noget stoppested ved landsbyen, som ikke fik umiddelbar betydning for den videre udvikling. En station anlagdes derimod ved Tåstrup, hvor der hurtigt udvikledes en stationsby. Noget øst for Vridsløselille oprettedes en straffeanstalt nær gården Albertslund, i tilknytning til hvilken der hurtigt voksede en mindre bebyggelse frem med Vridsløselille Trinbræt, som ligger tæt på den nuværende Albertslund Station.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1927 (reprotryk for Landbohistorisk Selskab, København 1975); 

Albertslund
Bydele og forstæder i København
Döhlau

Döhlau er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den ligger i landskabet Bayerske Vogtland omkring seks kilometer syd for byen Hof.

Geografi 
Kommunen Döhlau består af de tre landsbyer
 Döhlau
 Tauperlitz
 Kautendorf

samt bebyggelserne
Feilitzsch

Feilitzsch er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er administrationsby for Verwaltungsgemeinschaft Feilitzsch. Kommunen ligger i Bayerske Vogtland omkring seks kilometer nord for byen Hof.

Geografi 
Kommunen ligger i hjørnet (Dreiländereck) mellem delstaterne Bayern, Sachsen og Thüringen.

Inddeling 
I kommunen ligger ud over Feilitzsch med 1.426 indbyggere, disse landsbyer og bebyggelser:
Emil Boc

Emil Boc (født 6. september 1966) er en rumænsk politiker og Rumæniens premierminister fra 22. december 2008 til 6. februar 2012.

Han har været borgmester i Cluj-Napoca fra 2004 til 2008 og igen fra 6. februar 2012 og præsident i det Demokratisk-liberale Parti siden 2005.

Eksterne henvisninger 

Politikere fra Rumænien
Gary Cooper

Frank James “Gary” Cooper (født 7. maj 1901, død 13. maj 1961) var en amerikansk filmskuespiller.

Udvalgt filmografi 
 Beau Geste (1939)
 Sergeant York (1941, Oscar for bedste mandlige hovedrolle)
 Kun den stærke er fri (1949)
 Sheriffen (1952, Oscar for bedste mandlige hovedrolle)

Eksterne henvisninger 

 

Personer fra Helena (Montana)
Skuespillere fra Montana
Amerikanere i 1900-tallet
Oscar for bedste mandlige hovedrolle
Golden Globe for bedste mandlige hovedrolle
Ærescesar
Torben Anton Svendsen

Torben Anton Svendsen (født 17. september 1904 i København, død 18. juni 1980 sammesteds) var en dansk film-, teater- og tv-instruktør. cellist og kgl. kapelmusikus. Han var søn af Anton Svendsen og gift med skuespilleren Karin Nellemose og sammen fik de datteren Annemette Svendsen.

I perioden 1966 til 1974 var han skuespilchef ved Det Kongelige Teater og fra 1971 til 1975 derudover operachef også ved Det Kongelige Teater. Han modtog Ingenio et arti 1974 og var Ridder af 1. grad af Dannebrogordenen.

Filmografi 
 Susanne (1950) 
 Mød mig på Cassiopeia (1951) 
 To minutter for sent (1952) 
 Sønnen (1953) 
 Det er så yndigt at følges ad (1954) 
 På tro og love (1955) 
 Jeg elsker dig (1957)

Eksterne henvisninger 
 
 

Filminstruktører fra Danmark
Teaterinstruktører fra Danmark
Cellister fra Danmark
Personer i Kraks Blå Bog (afdøde)
Modtagere af Ingenio et arti
Riddere af 1. grad af Dannebrog
Personer fra København
Kongelige kapelmusici fra Danmark
Personer i Dansk Biografisk Leksikon
Studenter fra Metropolitanskolen
Glesborg Kirke

Glesborg Kirke er beliggende i Glesborg Sogn, Djurs Nørre Herred, Norddjurs Kommune.

Bygningshistorie 
Kirken består af et skib og kor ud i et, på vestsiden et tårn og mod nord et våbenhus. Oprindelig er kun skibet, som er grundlagt i den romanske tid. Det er bygget i granitkvadre på sokkel med skråkant. På skibets nordside er bevaret et par oprindelige vinduer. Ligeledes er den senere tilmurede syddør bevaret. Senere i middelalderen udvidede man det oprindelige kor, således det fik samme bredde som skibet. Koret er ligeledes opført i granitkvadre. Bygningens afslutning mod øst er tresidet. Antagelig samtidig indbyggedes der hvælvinger i kirken og man opførte tårnet på skibets vestside. Tårnet er opført i munkesten og fremstår hvidkalket.

Eksterne kilder og henvisninger 
 Glesborg Kirke hos KortTilKirken.dk

Kirker i Norddjurs Kommune
Kirker i Århus Stift
Kirker i Randers Amt
Admiral Nakhimov (panserkrydser)

Den russiske panserkrydser Admiral Nakhimov var den bedst bevæbnede krydser, der hidtil var bygget, da den indgik i den russiske flåde. Det påstås, at den russiske marinestab fik fat i tegningerne til den engelske panserkrydser Imperieuse, og der er unægtelig store lighedpunkter mellem de to skibe. Som på Imperieuse er det kraftige artilleri anbragt i fire kanontårne i diamantformation, men russerne gik ned fra 25,4 til 20,3 cm i kaliber, og kunne så til gengæld få to kanoner i hvert kanontårn. Det gav en bredside på 6 kraftige kanoner – noget ingen andre krydsere kunne matche på den tid. Nakhimovs overlegenhed varede dog kort, for få år senere vandt de hurtigtskydende kanoner indpas, og selv om kanonerne havde knapt så kraftigt kaliber, kunne de affyres 5-6 gange for hver salve fra Nakhimov. Skibet var opkaldt efter admiral Pavel Stepanovich Nakhimov, en berømt russisk søofficerer, der døde mens han deltog i forsvaret af Sevastopol under Krimkrigen i 1855.

Tjeneste 
Kort efter kommandohejsningen blev Admiral Nakhimov sendt til Vladivostok, hvor skibet ankom i maj 1889 og blev flagskib for den russiske Stillehavseskadre. I september 1891 returnerede krydseren til Østersøen til eftersyn. I juli 1893 besøgte Admiral Nakhimov New York og derefter den franske flådebase i Toulon som deltager i en russisk eskadre. Derefter gik det til Vladivostok igen, med tjeneste i fire år, hvor skibet blandt andet var til stede ved overtagelsen af Port Arthur. I 1898 vendte krydseren tilbage til Østersøen for at blive efterset og moderniseret. I november 1899 blev Admiral Nakhomov igen sendt ud til Stillehavseskadren og gjorde tjeneste der til 1903, hvorefter skibet returnerede til Østersøen.

Da den Russisk-japanske krig brød ud i 1904, blev Admiral Nakhimov en del af den 2. Stillehavseskadre, der blev oprettet i Østersøen for at slutte sig til 1. Stillehavseskadre i Port Arthur. I oktober 1904 stævnede eskadren mod Fjernøsten, og som den kraftigste russiske panserkrydser blev Nakhimov en del af 2. slagskibsgruppe sammen med tre ældre slagskibe. Den 27. maj 1905, hvor slaget ved Tsushima begyndte, var krydseren det ottende og sidste skib i den russiske linje. Den blev ramt omkring 30 gange, mest af de japanske panserkrydsere, men trods et tab på 25 dræbte og 51 sårede besætningsmedlemmer var den fortsat kampdygtig. Skydningen fra Nakhimov resulterede i lette skader på panserkrydseren Iwate, der blev ramt af tre 20,3 cm granater. Efter mørkets frembrud, da de overlevende russiske skibe blev angrebet af japanske torpedobåde og jagere, tændte Nakhimov sine projektører, og var dermed fuldt synlig. Mellem klokken 21.30 og 22 blev krydseren ramt i stævnen af en torpedo, og stod ikke til at redde. Besætningen forlod skibet næste morgen, og det sank om formiddagen den 28. maj, nær Tsushima.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Rusland
Aarhus Kommunes Biblioteker

Aarhus Kommunes Biblioteker er hovedbiblioteket i Aarhus. Biblioteket er kommunens samlede biblioteksvæsen, og tæller i alt 18 lokalbiblioteker og et hovedbibliotek.

Filialer

Hovedbiblioteket 
Det største folkebibliotek i Aarhus er Hovedbibliotek, der i mange år lå i Mølleparken i den centrale midtby, omtrent ti minutters gang fra hovedbanegården. Hovedbiblioteket blev i 2015 flyttet til det nye multimediehus DOKK1 på Europaplads ved Aarhus Havn. I forbindelse med dette projekt blev biblioteket udvidet og dermed et af Danmarks største folkebiblioteker.

Øvrige filialer

Eksterne henvisninger 
 Aarhus Kommunes Biblioteker
 Multimediehuset Aarhus

Kommunes Biblioteker
Tvedes Bryggeri

Tvedes Bryggeri var et bryggeri på Vesterbrogade 140 i København. Bryggeriet var grundlagt af Hans Jørgen Tvede i 1852 og opnåede i 1880'erne at være Nordens største hvidtølsbryggeri. Bryggeriets bygninger findes endnu og er i dag indrettet til boliger, der indgår i en andelsboligforening af samme navn.

Bryggeriets oprindelse var et bryggeri etableret på Ørholm Mølle ved Kongens Lyngby, som Tvede i 1852 flyttede til København.

Efter Tvedes død 1878 overtog hans sønner Jørgen Christian Tvede og Peter Valdemar Tvede samt svigersønnen Jørgen Henrik Bruhn ledelsen. Jørgen Henrik Bruhn var, som Jørgen Martin Tvede før ham, medlem af bestyrelsen for Kongens Bryghus.

For at modstå konkurrencen fra tidens mange københavnske bryggerier gik Tvedes Bryggeri ind i konstruktionen De forenede Bryggerier, der blev oprettet i 1891, og som også inkluderede Tuborg fra 1894. Ved bryggeriet indtræden i De forenede Bryggerier trådte Jørgen Chr. Tvede og Jørgen Henrik Bruhn ind i selskabets bestyrelse. De udgjorde indtil 1905 ledelsen.

Bryggeriet blev, tillige med naboen Sorte Hest, reddet fra nedrivning, hvorefter Kristian Isager stod for den nænsomme ombygning til lejeboliger i 1992-93, og i 2006 blev ejendommen solgt til andelsboligforeningen af ejeren, Dyrlægernes og Agronomernes Pensionskasser.

De gamle produktionsbygninger er ikke fredede, men erklæret bevaringsværdige. Til gengæld blev det østre forhus (1862) og det vestre forhus med sidehus (1884 af Christian L. Thuren) fredet i 1980. Sidstnævnte gennemgik en restaurering i 2008.

Som nabo til komplekset ligger Christen Vestbergs og Jørgen Tvedes Stiftelse. Denne bygning blev også fredet i 1980.

Se også 
 Bryggerier i Danmark

Eksterne henvisninger 
 A/B Tvedes Bryggeris hjemmeside 
 Beskrivelse på teknologiportalen PAST

Danske virksomheder etableret i 1852
Vesterbro
Fredede bygninger, konstruktioner og anlæg i Københavns Kommune
Tidligere virksomheder i København
Industribygninger i København
Bryggerier i København
Fredede industribygninger og tekniske anlæg i Danmark
Tidligere bryggerier i Danmark
Ejnar Thuren

Ejnar Christian Thuren (født 3. maj 1877 på Frederiksberg, død 19. oktober 1936 sammesteds) var en dansk arkitekt.

Thuren var søn af arkitekt, senere bygningsinspektør Christian L. Thuren og hustru, blev murersvend og dimittent fra Gustav og Sophus Vermehrens tegneskole. Han blev optaget på Kunstakademiets Arkitektskolei almindelig forberedelsesklasse april 1897, tog afgang april 1903 og drev selvstændig tegnestue fra 1904. Faderen var en etableret arkitekt på Frederiksberg, og ikke overraskende blev sønnen Ejnar ligeledes knyttet til kommunen.

Han modtog K.A. Larssens legat 1902-03 og var på rejser 1903-04 til Tyskland og Italien. 1907 var han atter i Italien, og han var senere på ophold i Paris.

Thuren forblev ugift og er begravet på Frederiksberg Ældre Kirkegård.

Værker 
(på Frederiksberg hvor ikke andet er angivet)

 Bygninger, bl.a. administrationsbygning, til åndssvageanstalten Karens Minde, Wagnersvej, Kongens Enghave, København (1905 og 1914)
 Fabriksbygninger for Vibe-Hastrups kemiske Fabriker, Howitzvej 52 (1910, nedrevet)
 Udvidelser af Aluminia og Den kongelige Porcelainsfabrik, Smallegade (1912, 1918-19)
 Brødfabrikken Ceres, Dronning Olgas Vej, siden Bryggeriet Stjernen) (ombygning 1912, nedrevet)
 Ombygning for C.W. Obel, Halfdansga­de 8, Islands Brygge, København (1918-20, sammen med Vitus Borning)
 Homøopatisk Hospital, nu Børnehospitalet Fuglebak­ken, Drosselvej (1913 og senere)
 Beboelsesejendom, Nyvej 1 A og B (1914, præmieret)
 Beboelsesejendom, Frederiksberg Allé 64 (1915, præmieret)
 Tilbygning til Folkebanken i Kolding (1924-25)
 Handelsbankens afdeling, Gammel Kongevej 98 (ombygning 1925)
 Handelsbankens afdeling, Store Kongensgade 49, København (1934, sammen med Claudius Hansen)
 Handelsbankens afdeling, Haderslev (1920-22)
 Windsor Teatret, Peter Bangs Vej 62 (1931)
 Mormonkirken, Jesu Kristi Kirke, hjørnet af Ane Katrines Vej og Priorvej (1931, delvist nedrevet og totalt ombygget 2004)
 Dertil kommer et antal villaer

Projekter 
 Bebyggelse af Islands Brygge (1906, præmieret)

Kilder 
 Weilbachs Kunstnerleksikon 1947

Eksterne henvisninger 
 

Arkitekter fra Danmark
Personer fra Frederiksberg
Danskere i 1900-tallet
Nationalromantiske arkitekter
HMS Orlando (1886)

Den engelske panserkrydser Orlando var bygget af stål, og Orlando-klassen på syv skibe var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af den klasse, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Orlando var det tredje og sidste skib i den britisk flåde med dette navn. Orlando er egentlig den italienske udgave af "Roland" og dermed ret sjældent i Storbritannien, men har dog lagt navn til en af hovedpersonerne i William Shakespeare's Som man behager.

Tjeneste 
Orlando var flagskib for flådestyrken i Australien fra 1892 til 1895. I 1899 blev den sendt til eskadren i Kina, og da Bokseroprøret brød ud i 1900 deltog en del af besætningen i et forgæves forsøg på at undsætte de belejrede europæerne i Peking. Orlando blev solgt i 1905.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979,

Eksterne henvisninger 

Krydsere fra Storbritannien